Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16210

g) az RF környezeti feltételek, amelyben a légijármű fedélzeti földi állomás működését tervezik. 2.4.2 Tipikus kapcsolati vivőfrekvencia-zaj sűrűség. Ennek az útmutató anyagnak az A-6., A-7. és A-8. táblázatai a tipikus vivőfrekvencia-zaj spektrum sűrűség arányokat (C/N0) mutatnak be a P-, R-, T- és Ccsatorna szolgáltatásokra. Ezekben a táblázatokban a modem beépítési veszteségek a modem gyakorlati beépítési veszteségei az ideálishoz viszonyítva. Ez tartalmazza a nem-ideális szűrés miatti, az időbeli vagy frekvencia szerinti nem-ideális szinkronizáció miatti, a nem-ideális moduláció miatti és a fel- és lefelé átalakító láncban lévő nem-linearitás miatti hatásokat. Az RF összeköttetés analízise jelen útmutató anyag függelékében található. 2.4.3 Vevő linearitás. Tervezés alatt állnak a többszörös műholdas rendszerek, amelyek 58 dBW maximális L-sáv EIRP-vel rendelkeznek az antenna sugárnyaláb közepén. A legrosszabb esetet tekintve, amikor két ilyen műholdas rendszer antenna sugárnyalábjai átlapolják egymást, a vevőnek -100 dBW/m2 teljes, sávon belüli teljesítmény-áramlási sűrűséget kell tolerálnia. Ez a kombinált két-műholdas EIRP (62 dBW), mínusz egy 162 dBW-os terjedési veszteségből származik. 2.4.4 A vevő sávon-kívüli teljesítménye. A vevő működését potenciálisan veszélyeztetik a felszíni mobil kommunikációs rendszerek és a nagy-teljesítményű források, köztük a megawatt tartományban lévő EIRP-vel rendelkező televíziós adók és légtérellenőrző radarok, amelyek természetesen a repülőtereken vannak elhelyezve és a repülési útvonalak mentén is megtalálhatók. 2.4.4.1 Rádió környezeti feltételek között, ahol nagy-teljesítményű, sávon kívüli jelek lehetnek a repülési pálya mentén, a vevő RF szűrőjének védelmet kell nyújtani a vevő telítődés ellen, amely csökkentheti a nyereséget és leronthatja a működést. Ezenkívül a működés eredményességét befolyásolhatják az ilyen források a vevő tükör-impedancia és hamis válaszok miatt. Példaként említjük, hogy a +3 dBW teljesítmény fluxus sűrűség az AES antennánál előfordulhat egy kilométeres távolságban egy több megawattos adótól, mint például a televíziós adó részére megengedett 470-től közel 800 MHz-ig terjedő frekvenciákon. A telítődéstől való megvédéshez az RF szűrőnek minimum 75 dB-t kell kiszűrnie. A tükör-impedancia és ahamis válaszok miatti teljesítmény-csökkenés elleni védelmet a vevő tervezésénél meg kell határozni. 2.4.4.2 Az 500 kW csúcsteljesítményű, 34 dB antennairány nyereségű radarnál a teljesítményszintek elérhetik a 100 dBW-t a fő sugárban. Kiszámították, hogy egy repülőtérre telepített időjárás radartól 500 méterre lévő AES-nél a fluxus-sűrűség még 30 dBW/m2 is lehet az 1459 MHz alatt, és 38 dBW/m2 az 2007/70/II. szám 1675-től a 18000 MHz-ig. Nem szükséges ezeken a szinteken üzemelni, de a berendezéseknek ezt sérülés nélkül kell megúszniuk. 2.4.5 Vett fázis-zaj. A fázis-zajt, amelyet az AES vevőnek az AMSS SARP-on belüli működése során tolerálni kell, jelen útmutató anyag A-1 ábrája* illusztrálja. Ez a maszk az adó és a műhold fázis-zaj járulékát tartalmazza. A gyakorlatban a vevőnek képesnek kell lenni ennél nagyobb fázis-zaj mennyiség tolerálására, amely a vett jel elhalkulása miatt lép fel. 2.5 Az adóval szembeni követelmények 2.5.1 EIRP határértékek. Az AES-nek, amely 13,5 dBW EIRP képességű, mindig képesnek kell lenni a 0,6 kbit/s-os R- és T- csatorna használatára akkor, amikor a műhold magassági szöge meghaladja az 5 fokot. Az AES-nek, amely 25,5 dBW EIRP képességű és rendelkezik az alátámasztó repülés-elektronikával, képesnek kell lenni a 2., 3. és 4. szintű szolgáltatásra a 3. és 4. szintű szolgáltatás részeivel. A gyakorlatban az átvitt teljesítmény ezektől a beállításoktól egy bizonyos, a rendszer konfigurációtól függő mennyiséggel visszaesik. 2.5.1.1 A „maximálisan megengedhető működési EIRP” egy olyan határértéken alapszik, amelyet a HPA IM (aktív) és IM passzív komponens együttes hatásaiból hoztak létre. 2.5.2 EIRP vezérlés. Az AES EIRP GES általi vezérlése követelményeinek két oka van. Az első ok a C-csatorna dinamikus teljesítmény vezérlése a rendszer kapacitás optimalizáláshoz. A második ok a jövőbeli irányított sugárnyalábú műholdas rendszerek optimális felhasználásának elérése. 2.5.2.1 A kezdeti AMSS üzemelésnél a globális sugárlefedéses műholdakat 16 dB-es AES EIRP szabályozó intervallum szükségességgel tervezték mind a C-osztályú (1–3. szintek), mind az A-osztályú (4. szintű többcsatornás) nagy-teljesítményű erősítőkkel a szelektálható csatorna átviteli sebességek és az AES antenna nyereség változók lefedése érdekében. A C-csatorna működésben az AES EIRP-t szintén gyakran állítják be a GES által mért bit hiba mértéknek megfelelően. Ezért a 4. szintű AES-ekhez egy további 16 dB-es vezérlés jelenleg is szükséges. 2.5.2.2 A jövőbeli rendszerekben a műholdas szolgálatok üzemeltetőit kielégítő EIRP intervallumon belüli AES továbbítás egy eltérő szabályozási intervallumot igényel. Például a jövő irányított sugárnyalábos műholdjainak magasabb G/T-je kisebb AES EIRP-t igényelhet, amely nagyobb szabályozási intervallum szükségességéhez vezet. A tartományt nem lehet pontosan előre meghatározni, mert az irányított sugárnyaláb méret, amely befolyásolja a műhold G/T-t, a jövő üzemeltetőinek tervezési választása által kerül meghatározásra. 2.5.3 Sávon kívüli EIRP spektrum sűrűség. A sávon kívüli EIRP, amely diszkrét hamis, harmonikus, intermodulációs termékeket és az AES által sugárzott zajt tartalmaz, nem okozhat káros interferenciát más rádió üzemeléseknek. Különösen nem zavarhatnak más légiforgalmi összeköttetési/rádiónavigációs szolgáltatásokat, mint például a globális helymeghatározó rendszert (GPS), amely 1559–1585 MHz-en működik, a globális orbitális műholdas rendszert (GLONASS), amely az 1598–1610 MHz-en (2005. után az 1597–1605 MHz-en) üzemel, az AMSS vételi sáv az 1525–1559 MHz-es sávban és a 108–137 MHz-es VHF sávban. Az intermodulációs termék szinteket az 1598-tól az 1610 MHz-ig terjedő tartományban ellenőrizni kell, amikor ebben a sávban ugyanazon a repülőgépen műholdas navigációs vevő van tervezve. Frekvencia kezelést kiegészítő szűrést vagy növelt antenna szétválasztást (40 dB-nél nagyobb izolációval) követelhetnek meg ugyanazon a légijármű fedélzetén, ha van lehetséges interferencia a navigációs berendezéseknél. * Az összes ábra ennek a mellékletnek a végén található. 2007/70/II. szám 2.5.3.1 Az Annex 10, III. Kötet, I. Rész, 4. Fejezetben lévő 4-3. táblázat egy -155 dBc/1 MHz-es maximális EIRP sűrűséget tartalmaz az 1559–1855 MHz-es sávban, amely védi a GPS vevő üzemelést ugyanazon a légijárművön, mint amelyen az AMSS működik, és a GPS üzemelést a közelben lévő légijárműveken is. 2.5.3.2 Az Annex 10, III. Kötet, I. Rész, 4. Fejezetben lévő 4-3. táblázat azt is mutatja, hogy a maximális EIRP spektrum sűrűségnek -143 dBc/1 MHz-nek kell lenni 1585–1605 MHz-es sávban és -117 dBc/1 MHz-nek az 1605–1610 MHz-es sávban. Ezek a korlátozások biztosítják a GLONASS vevő üzemelés védelmét ugyanazon légijárművön, mint a minimálisan 40 dB antenna izolációt feltételező AMSS-t a légijármű közelében. A 40 dB-es izolációt az AMSS antenna csonktól a GLONASS antenna csonkig kell mérni a GLONASS frekvenciákon, a GLONASS antennával maximális összekapcsolásra irányított AMSS antennával. Ez hordja a GPS antennát is. 2.5.4 Intermodulációs (IM) termékek. Az AES-ből jövő nem kívánt sugárzások szabályozása fontos a rendszer üzemelés számára, hogy elkerülhető legyen a csatornák blokkolása és a szükséges spektrum csökkenése. Az intermoduláció a több vivőfrekvenciás (4. szint) működés során fordul elő kiszámítható frekvenciákon a megkívánt jelekre vonatkozóan a nem-linearis összetevők miatt. Potenciális forrás sok van, de ellenőrzés alatt tarthatók. Az IM hatások minimalizálását az AES-nek a szabályokat kielégítő linearitásra való tervezésével és az üzemeltetésével valósítják meg. 2.5.4.1 Azok az intermoduláris termékek (IM), amelyeket a 4. szintű AES sugároz a több vivőfrekvenciás üzemelésben, a nagy-teljesítményű erősítőből és más passzív összetevőkből keletkezhetnek, amelyek magas AES RF teljesítmény-szintnek vannak kitéve. Az IM-et okozó passzív komponensek tartalmazhatnak csatlakozókat, főleg ha korróziónak vagy lazulásnak vannak kitéve; és a fázis elrendezésű antennákban használt diódákat. A GES frekvenciák és szintek megválasztásától függően, az ilyen IM megjelenhet az AES vevő frekvenciáknál és a szinteknél, amely lerontja a BER-t, lehetetlenné teszi a vételt, vagy kihatással van más légijármű berendezések jel vételére. 2.5.4.2 Az AES által továbbított IM blokkolhatja a GES vevőket. A HPA egy elsődleges IM forrás, mert linearitását korlátozza a technológia és a hő disszipáció. 2.5.4.3 Rendszerközi hatások keletkezhetnek a 4. szintű AES-ektől, amelyek IM-et sugározhatnak. A globális sugarnyalábú műholddal működő AES-nek nagyobb EIRP-t kell átvinnie, mint az érzékenyebb irányított sugárnyalábú műholddal működő AES-nek. Ezért ezt a magasabb szintű IM-et az irányított sugárnyalábos műhold könnyebben veszi a hozzátartozó GES-hez való továbbításra, amivel ennek a csatornának a vételét károsan befolyásolhatja. Még akkor is, ha a két műhold a frekvencia sáv két különálló részét használja, és ennek folytán nem tudja felhasználni ugyanazokat a kijelölt csatorna frekvenciákat, a globális sugár AES adó IM-je, amely a kijelölt csatornákon kívül van, beleeshet az irányított sugarú műhold sávjába. Az összes GES frekvencia és EIRP szint kijelölésnek ezt a lehetőséget figyelembe kell vennie. 2.5.4.4 Frekvencia kezelési eljárásokat használnak az 1610 MHz alatti harmad- és ötöd-rendű termékek kiküszöbölésére, ahogyan a 4.2.3.5.7 pontban le van írva. Ha ugyanabba a légijárműbe, mint amiben AMSS van, kell GLONASS-t beszerelni, szükség lehet frekvencia kezelési eljárások vagy más módszerek használatára annak biztosításához, hogy az AMSS heted- és magasabb-rendű intermodulációs produktumai ne okozzanak káros zavarást a GLONASS üzemeltetésnek. 2.5.5 Frekvencia kezelés. Gondos frekvencia kezelés szükséges, mivel:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes